CELEX: 32019D0219(01)
Language: fi
Date: 2019-02-15 00:00:00
Title: Komission täytäntöönpanopäätös, annettu 15 päivänä helmikuuta 2019, tiettyjen eläintautien ja kasvintuhoojien torjuntaan tarkoitettujen kiireellisten toimenpiteiden toteuttamista koskevan vuosien 2019 ja 2020 työohjelman rahoittamisesta ja hyväksymisestä

19.2.2019   
               
               
                  FI
               
               
                  Euroopan unionin virallinen lehti
               
               
                  C 66/11
               
            
         KOMISSION TÄYTÄNTÖÖNPANOPÄÄTÖS,
         annettu 15 päivänä helmikuuta 2019,
         tiettyjen eläintautien ja kasvintuhoojien torjuntaan tarkoitettujen kiireellisten toimenpiteiden toteuttamista koskevan vuosien 2019 ja 2020 työohjelman rahoittamisesta ja hyväksymisestä
         (2019/C 66/10)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) (varainhoitoasetus) ja erityisesti sen 110 artiklan,
         ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (2) ja erityisesti sen 36 artiklan 4 kohdan,
         sekä katsoo seuraavaa:
         
                     (1)
                  
                  
                     Jotta voidaan varmistaa kiireellisten toimenpiteiden toteuttaminen tiettyjen eläintautien ja kasvintuhoojien torjumiseksi, on tarpeen hyväksyä monivuotinen rahoituspäätös, joka muodostaa monivuotisen työohjelman vuosille 2019 ja 2020. Asetuksen (EU, Euratom) 2018/1046, jäljempänä ’varainhoitoasetus’, 110 artiklassa vahvistetaan rahoituspäätöksiä koskevat yksityiskohtaiset säännöt.
                  
               
                     (2)
                  
                  
                     On aiheellista antaa lupa avustusten myöntämiseen ilman ehdotuspyyntöä ja säätää tällaisten avustusten myöntämisedellytyksistä.
                  
               
                     (3)
                  
                  
                     On tarpeen sallia myöhästyneistä maksuista aiheutuvan koron maksaminen varainhoitoasetuksen 116 artiklan 5 kohdan perusteella.
                  
               
                     (4)
                  
                  
                     Jotta työohjelma voitaisiin panna täytäntöön joustavasti, on aiheellista sallia muutokset, joita ei tulisi pitää olennaisina sovellettaessa varainhoitoasetuksen 110 artiklan 5 kohtaa.
                  
               
                     (5)
                  
                  
                     Asetuksen (EU) N:o 652/2014 6 artiklan mukaan avustuksia, joiden enimmäisosuudet on vahvistettu mainitun asetuksen 5 artiklan 1–3 kohdassa, voidaan myöntää jäsenvaltioille toimenpiteisiin, jotka on toteutettu jonkin mainitun asetuksen 7 artiklan mukaisessa eläintautien luettelossa mainitun eläintaudin esiintymisen vahvistuttua, jos nämä toimenpiteet on toteutettu välittömästi ja asianomaisessa unionin lainsäädännössä vahvistettujen sovellettavien säännösten mukaisesti. Lisäksi jäsenvaltioille, kolmansille maille tai kansainvälisille järjestöille voidaan myöntää avustuksia suojatoimenpiteisiin, jotka on toteutettu tilanteessa, jossa jokin mainitun asetuksen 7 tai 10 artiklan mukaisessa luettelossa mainittu eläintauti tai zoonoosi esiintyy tai leviää kolmannessa maassa tai jäsenvaltiossa uhaten välittömästi unionin terveystilannetta.
                  
               
                     (6)
                  
                  
                     Asetuksen (EU) N:o 652/2014 16 artiklan mukaan avustuksia, joiden enimmäismäärät on vahvistettu mainitun asetuksen 5 artiklan 1–3 kohdassa, voidaan myöntää jäsenvaltioille tai kansainvälisille järjestöille toimenpiteisiin, joilla kasvintuhooja hävitetään, estetään sen leviäminen ja suojaudutaan sen leviämiseltä, soveltaen mainitun asetuksen 17 artiklassa säädettyjä edellytyksiä.
                  
               
                     (7)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON PÄÄTTÄNYT SEURAAVAA:
         
            1 artikla
            Työohjelma
            Hyväksytään liitteessä oleva monivuotinen rahoituspäätös, joka muodostaa tiettyjen eläintautien ja kasvintuhoojien torjuntaan tarkoitettujen kiireellisten toimenpiteiden toteuttamista koskevan vuosien 2019 ja 2020 monivuotisen työohjelman.
         
         
            2 artikla
            Unionin rahoitusosuus
            Unionin enimmäisrahoitusosuus ohjelman täytäntöönpanoa varten on 50 000 000 euroa varainhoitovuonna 2019 ja 20 000 000 euroa varainhoitovuonna 2020, ja nämä määrät rahoitetaan unionin yleisen talousarvion budjettikohtiin kirjatuista määrärahoista seuraavasti:
            
                        a)
                     
                     
                        vuosi 2019: budjettikohta 17 04 04, 50 000 000 euroa;
                     
                  
                        b)
                     
                     
                        vuosi 2020: budjettikohta 17 04 04, 20 000 000 euroa.
                     
                  Ensimmäisessä kohdassa säädetyillä määrärahoilla voidaan kattaa myös myöhästyneistä maksuista aiheutuvia korkoja.
            Tämän päätöksen täytäntöönpano edellyttää, että määrärahat unionin vuoden 2020 yleisestä talousarviosta ovat käytettävissä sen jälkeen, kun budjettivallan käyttäjä on hyväksynyt kyseisen talousarvion.
            Asetuksen (EU) N:o 652/2014 5 artiklan mukaisesti unionin rahoitusosuus on 50 prosenttia, 75 prosenttia tai 100 prosenttia, ja se asetetaan yksilöllisesti kullekin tuensaajalle.
         
         
            3 artikla
            Joustolauseke
            Tiettyihin toimiin osoitettujen määrärahojen kumulatiivisia muutoksia, jotka ovat enintään 20 prosenttia tämän päätöksen 2 artiklan ensimmäisessä kohdassa vahvistetusta vuotuisesta unionin enimmäisrahoitusosuudesta, ei pidetä varainhoitoasetuksen 110 artiklan 5 kohdassa tarkoitettuina olennaisina muutoksina, jos kyseiset muutokset eivät vaikuta huomattavasti työohjelman toimien luonteeseen ja tavoitteeseen.
            Toimivaltainen tulojen ja menojen hyväksyjä saa tehdä ensimmäisessä kohdassa tarkoitetut muutokset. Kyseiset muutokset tehdään moitteettoman varainhoidon ja suhteellisuuden periaatteiden mukaisesti.
         
         
            4 artikla
            Avustukset
            Avustuksia voidaan myöntää ilman ehdotuspyyntöä liitteessä vahvistetuin edellytyksin. Avustuksia voidaan myöntää liitteessä tarkoitetuille elimille, jotka on valittu liitteessä olevan 2.1 kohdan mukaisesti.
         
         
            Tehty Brysselissä 15 päivänä helmikuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EUVL L 193, 30.7.2018, s. 1.
         
            (2)  EUVL L 189, 27.6.2014, s. 1.
      
      
         
            LIITE
            Tiettyjen eläintautien ja kasvintuhoojien torjuntaan tarkoitettujen kiireellisten toimenpiteiden toteuttamista koskeva vuosien 2019 ja 2020 työohjelma
            1.   Johdanto
            
            Tässä työohjelmassa, joka on 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 2 artiklassa vahvistettujen tavoitteiden mukainen, vahvistetaan rahoitettavat toimet ja talousarvion jakautuminen vuosille 2019 ja 2020 suoraan hallinnoitavien avustusten osalta.
            a)   Oikeusperusta
            
                        Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014
                     
                  Budjettikohta
            
                        17 04 04
                     
                  Toiminnan tavoitteet
            
                        Toiminnan tavoitteena on torjua eläintauteja tai kasvituhoojia toteuttamalla kiireellisiä toimenpiteitä asetuksen (EU) N:o 652/2014 6 ja 16 artiklan mukaisesti.
                     
                  Odotetut tulokset
            
                        Komissio odottaa, että kohdassa ”Toiminnan tavoitteet” tarkoitetulla toiminnalla voidaan välttää eläintautien ja kasvintuhoojien leviäminen edelleen ja hävittää eläintaudit ja kasvintuhoojat nopeasti unionin alueella, jos niitä esiintyy.
                     
                  2.   Avustukset
            
            Avustuksia varten tässä työohjelmassa on varattu talousarviomäärärahoja yhteensä 50 000 000 vuodelle 2019 ja 20 000 000 vuodelle 2020.
            2.1   Avustusten myöntäminen ilman ehdotuspyyntöä tiettyjen eläintautien ja kasvintuhoojien torjuntaan tarkoitettuihin kiireellisiin toimenpiteisiin
            
            Suora myöntämismenettely koskee
            
                        
                                    a)
                                 
                                 
                                    elimiä, jotka on määritelty avustuksen saajiksi varainhoitoasetuksen 58 artiklan mukaisessa perussäädöksessä tai jotka jäsenvaltiot ovat nimenneet omalla vastuullaan, kun kyseiset jäsenvaltiot määritellään avustuksen saajiksi perussäädöksessä
                                 
                              
                                    b)
                                 
                                 
                                    elimiä, joilla on lakisääteinen tai käytännössä vallitseva monopoli tai jotka jäsenvaltiot ovat nimenneet omalla vastuullaan, kun kyseisillä jäsenvaltioilla on lakisääteinen tai käytännössä vallitseva monopoli
                                 
                              
                                    c)
                                 
                                 
                                    toimintaa, joka on luonteeltaan niin erityistä, että sen voi toteuttaa vain tietyntyyppinen elin, jolla on tarvittavat tekniset valmiudet tai tarvittava erityisosaaminen tai hallintovalta, edellyttäen, ettei kyseinen toiminta kuulu ehdotuspyynnön soveltamisalaan.
                                 
                              
                  Kuvaus toiminnasta, joka rahoitetaan ilman ehdotuspyyntöä myönnettävillä avustuksilla varainhoitoasetuksen 195 artiklan nojalla.
            
                        
                                    a)
                                 
                                 
                                    Asetuksen (EU) N:o 652/2014 6 artiklan mukaan avustuksia, joiden enimmäisosuudet on vahvistettu mainitun asetuksen 5 artiklan 1–3 kohdassa, voidaan myöntää jäsenvaltioille toimenpiteisiin, jotka on toteutettu jonkin mainitun asetuksen 7 artiklan mukaisessa eläintautien luettelossa mainitun eläintaudin esiintymisen vahvistuttua, jos nämä toimenpiteet on toteutettu välittömästi ja asianomaisessa unionin lainsäädännössä vahvistettujen sovellettavien säännösten mukaisesti. Lisäksi jäsenvaltioille, kolmansille maille tai kansainvälisille järjestöille voidaan myöntää avustuksia suojatoimenpiteisiin, jotka on toteutettu tilanteessa, jossa jokin mainitun asetuksen 7 tai 10 artiklan mukaisessa luettelossa mainittu eläintauti tai zoonoosi esiintyy tai leviää kolmannessa maassa tai jäsenvaltiossa uhaten välittömästi unionin terveystilannetta.
                                 
                              
                                    b)
                                 
                                 
                                    Asetuksen (EU) N:o 652/2014 16 artiklan mukaan avustuksia, joiden enimmäismäärät on vahvistettu mainitun asetuksen 5 artiklan 1–3 kohdassa, voidaan myöntää jäsenvaltioille tai kansainvälisille järjestöille toimenpiteisiin, joilla kasvintuhooja hävitetään, estetään sen leviäminen ja suojaudutaan sen leviämiseltä, soveltaen mainitun asetuksen 17 artiklassa säädettyjä edellytyksiä.
                                 
                              
                                    c)
                                 
                                 
                                    Asetuksen (EU) N:o 652/2014 3 artiklan 2 kohdassa säädetään, että myönnettäessä avustuksia jäsenvaltioiden toimivaltaisille viranomaisille nämä katsotaan asetuksen (EU, Euratom) 2018/1046 195 artiklan c alakohdassa tarkoitetuiksi nimetyiksi tuensaajiksi ja että kyseiset avustukset voidaan myöntää ilman ehdotuspyyntöä.
                                 
                              
                                    d)
                                 
                                 
                                    Asetuksen (EU) N:o 652/2014 6 artiklan 5 kohdan mukaisesti komissio voi myöntää unionin rahoitusosuuden biologisten aineiden varastojen perustamista tai rokoteannosten hankkimista varten, jos jonkin mainitun asetuksen liitteissä I ja II luetellun eläintaudin tai zoonoosin esiintyminen tai leviäminen kolmannessa maassa tai jäsenvaltiossa voi muodostaa uhkan unionille.
                                 
                              
                  Täytäntöönpano
            
                        Täytäntöönpanosta vastaa terveyden ja elintarviketurvallisuuden pääosasto.
                     
                  Tukikelpoiset kustannukset
            
                        Unionin rahoitusosuus kattaa asetuksen (EU) N:o 652/2014 8 artiklan mukaisesti seuraavat eläintautien torjumisesta aiheutuvat tukikelpoiset kustannukset:
                        
                                    a)
                                 
                                 
                                    kustannukset, jotka aiheutuvat teurastettujen tai lopetettujen eläinten arvon korvaamisesta niiden omistajille
                                 
                              
                                    b)
                                 
                                 
                                    kustannukset, jotka aiheutuvat eläinten teurastuksesta tai lopettamisesta, ja tähän liittyvät kuljetuskustannukset
                                 
                              
                                    c)
                                 
                                 
                                    kustannukset, jotka aiheutuvat hävitettyjen eläinperäisten tuotteiden arvon korvaamisesta niiden omistajille niiden markkina-arvojen rajoissa, jotka näillä tuotteilla oli välittömästi ennen tautiepäilyn heräämistä tai sen vahvistumista
                                 
                              
                                    d)
                                 
                                 
                                    kustannukset, jotka aiheutuvat epidemiologian ja taudinaiheuttajan ominaispiirteiden mukaisesta tilojen ja välineiden puhdistuksesta, hyönteisten hävittämisestä ja desinfioinnista
                                 
                              
                                    e)
                                 
                                 
                                    kustannukset, jotka aiheutuvat saastuneen rehun ja, siltä osin kuin välineitä ei voida desinfioida, saastuneiden välineiden kuljettamisesta ja hävittämisestä
                                 
                              
                                    f)
                                 
                                 
                                    kustannukset, jotka aiheutuvat rokotteiden ja syöttien hankinnasta, varastoinnista, hallinnoinnista tai levityksestä sekä itse rokottamisesta, jos komissio päättää tällaisista toimista tai antaa niille luvan
                                 
                              
                                    g)
                                 
                                 
                                    kustannukset, jotka aiheutuvat ruhojen kuljetuksesta ja hävittämisestä
                                 
                              
                                    h)
                                 
                                 
                                    asianmukaisesti perustelluissa poikkeustapauksissa:
                                    
                                                i)
                                             
                                             
                                                näytteenotosta aiheutuvat kustannukset
                                             
                                          
                                                ii)
                                             
                                             
                                                testauksesta aiheutuvat kustannukset
                                             
                                          
                                                iii)
                                             
                                             
                                                tiedotuskampanjoista aiheutuvat kustannukset
                                             
                                          
                                                iv)
                                             
                                             
                                                muut taudin hävittämisen kannalta olennaiset kustannukset riippuen epidemiologiasta ja taudinaiheuttajan ominaispiirteistä.
                                             
                                          
                              Unionin rahoitusosuus kattaa asetuksen (EU) N:o 652/2014 18 artiklan mukaisesti seuraavat kasvintuhoojien torjumisesta aiheutuvat tukikelpoiset kustannukset:
                        
                                    a)
                                 
                                 
                                    toimenpiteiden toteuttamiseen välittömästi osallistuvasta henkilöstöstä aiheutuvat kustannukset, henkilöstön asemasta riippumatta, sekä välineiden vuokrauksesta, kuluvista ja kaikista muista tarvittavista tarvikkeista, käsittelyaineista, näytteenotosta ja laboratoriokokeista koituvat kustannukset
                                 
                              
                                    b)
                                 
                                 
                                    sellaisten palvelusopimusten kustannukset, jotka on tehty osan toimenpiteistä toteuttavien kolmansien osapuolten kanssa
                                 
                              
                                    c)
                                 
                                 
                                    kustannukset, jotka aiheutuvat kasvien käsittelyn, hävittämisen ja sitä seuraavan kasvien, kasvituotteiden ja muiden tavaroiden poistamisen sekä tilojen, maan, veden, maaperän, kasvualustojen, rakennusten, koneiden ja laitteiden puhdistuksen ja desinfioinnin korvaamisesta asianomaisille toimijoille tai omistajille
                                 
                              
                                    d)
                                 
                                 
                                    1 päivästä tammikuuta 2017 alkaen kustannukset, jotka aiheutuvat direktiivin 2000/29/EY 16 artiklassa tarkoitettujen toimenpiteiden vuoksi hävitettyjen kasvien, kasvituotteiden ja muiden tavaroiden arvon korvaamisesta niiden omistajille sen markkina-arvon rajoissa, joka tällaisilla kasveilla, kasvituotteilla ja muilla tavaroilla olisi ollut ilman toimenpiteiden toteuttamista; mahdollinen jäännösarvo vähennetään korvauksesta
                                 
                              
                                    e)
                                 
                                 
                                    asianmukaisesti perustelluissa poikkeustapauksissa:
                                    
                                                i)
                                             
                                             
                                                tiedotuskampanjoista aiheutuvat kustannukset
                                             
                                          
                                                ii)
                                             
                                             
                                                muut kasvintuhoojan hävittämisen tai leviämisen estämisen kannalta olennaiset kustannukset tai kasvintuhoojan leviämisen estämiseksi toteutettaviin suojaaviin lisätoimenpiteisiin liittyvät kustannukset riippuen epidemiologiasta ja taudinaiheuttajan ominaispiirteistä.
                                             
                                          
                              
                  Myöntämisperusteet
            
                        Unionin rahoitusosuuden myöntämisperusteet ovat seuraavat:
                        
                                    a)
                                 
                                 
                                    asiaa koskevan unionin lainsäädännön vaatimusten noudattaminen
                                 
                              
                                    b)
                                 
                                 
                                    suunniteltujen toimien merkityksellisyys eläintautien ja kasvintuhoojien ehkäisemisen tai hävittämisen kannalta.